ПРИЛОГ 2

ЛИСТА II

ПРОЈЕКТИ ЗА КОЈЕ ПОСТОЈИ ОБАВЕЗА ПОДНОШЕЊА ЗАХТЕВА ЗА ОДЛУЧИВАЊЕ О ПОТРЕБИ ПРОЦЕНЕ УТИЦАЈА

Пројекти за које постоји обавеза подношења захтева за одлучивање о потреби процене су:

1. Пољопривреда, аквакултура и шумарство:

1) пројекти физичке консолидације (комасације) пољопривредног земљишта и газдинстава, укључујући укрупњавање површине 20 ha и више,

2) пројекти искоришћавања необрађене земље или полуобрађених подручја у интензивне пољопривредне сврхе површине 20 ha и више,

3) пројекти управљања водом за пољопривреду, укључујући пројекте наводњавања и одводњавања (мелиоративни системи) на подручју 20 ha и више,

4) објекти за интензиван узгој и држање живине:

(1) капацитета од 30.000 до 85.000 места за товне пилиће (бројлере),

(2) капацитета од 10.000 до 40.000 места за живину (укључујући и ловну перад);

5) објекти за интензиван узгој говеда капацитета 200 места за говеда и више,

6) објекти за интензиван узгој:

(1) свиња капацитета од 1.000 до 2.000 места за свиње,

(2) крмача капацитета од 450 до 750 места за крмаче;

7) објекти за интензиван узгој животиња са племенитим крзном капацитета преко 1000 места за животиње са племенитим крзном,

8) интензиван узгој риба у базенима и рибњацима:

(1) за салмониде годишње производње 10 t и више,

(2) за циприниде површине 5 ha и веће,

(3) за салмониде или за циприниде површине 2ha и веће уколико се планирају у близини праваца миграције, гнездилишта, подизања младих или одморишта миграторних и/или заштићених врста птица,

9) почетно пошумљавање, подизање или крчење шума ради прелажења на други тип коришћења земљишта, ако је подручје површине 10 ha и више;

2. Екстрактивна индустрија – експлоатација минералних сировина и других геолошких ресурса:

1) експлоатација минералне и термалне воде које се користе у лековите, бањске или рекреативне сврхе,

2) експлоатација минералних и геотермалних вода из којих се може користити акумулирана топлота у енергетске сврхе,

3) вађење тресета на површини експлоатације до 10 ha,

4) eксплоатација песка и шљунка поступком речног и језерског багеровања,

5) дубинска бушења осим дубинских бушења која служе за истраживање стабилности тла и основна геолошка истраживања прописана регулативом из области рударства и геолошких истраживања:

(1) у циљу истраживања геотермалне енергије, за бушотине пројектоване дубине преко 500 m,

(2) у циљу истраживања нафте и гаса (сви пројекти),

(3) у циљу истраживања, неметаличних, металичних и енергетских минералних

сировина осим нафте и гаса, за бушотине пројектоване дубине преко 1000 m,

(4) за пројекте истраживања минералних сировина када је њима предвиђено извођење рударских радова на истраживању;

3. Производња енергије:

1) постројења за производњу електричне и/или топлотне енергије, водене паре, топле воде, технолошке паре или загрејаних гасова (термоелектране, топлане, гасне турбине, постројења са мотором са унутрашњим сагоревањем, остали уређаји за сагоревање), укључујући и парне котлове, у постројењима за сагоревање уз коришћење свих врста горива са снагом од 1 до 50 MW,

2) хидроелектране (сви пројекти који нису наведени у Листи I),

3) ветроелектране укључујући пројекте третмана и/или збрињавања истрошених ветротурбина (сви пројекти који нису наведени у Листи I),

4) соларне електране као самостојећи објекти укључујући пројекте третмана и/или збрињавања истрошених или оштећених соларних панела (сви пројекти који нису наведени у Листи I),

5) постројења за брикетирање угљa и лигнита (сви пројекти),

6) постројења за заробљавање токова угљен-диоксида (CO2) ради геолошког складиштења (сви пројекти који нису наведени у Листи I),

7) постројења и/или објекти за складиштење електричне енергије;

4. Индустријске инсталације и цевоводи са или без пратећих објеката за транспорт гаса, нафте, хемикалија, водене паре, вреле воде, као и водови за пренос електричне енергије надземним далеководима:

1) за транспорт гаса дужине преко 10 km и пречника преко 150 mm,

2) за транспорт хемикалија дужине преко 2 km и пречника преко 150 mm,

3) за транспорт паре или топле воде из постројења наведених редним бројем 3. тачка 1) ове листе дужине преко 20 km,

4) за транспорт отпадних вода дужине преко 10 km,

5) за транспорт нафте и нафтних деривата (сви пројекти који нису наведени у Листи I),

6) за транспорт угљен-диоксида (СО2 ) ради геолошког складиштења (сви пројекти који нису наведени у Листи I),

7) кабловски и надземни далеководи напонског нивоа од 110 kV или више;

5. Складиштење (подземно и/или надземно) запаљивих течности и гасова земног гаса, фосилних горива, нафте и нафтних деривата и хемикалија:

1) запаљивих гасова или производа који садрже запаљиве гасове укупног капацитета од 50 m³ до 50.000 m3,

2) запаљивих течности укупног капацитета од 100 m³ до 50.000 m3,

3) хлора (сви пројекти који нису наведени у Листи I),

4) сумпор-диоксида (сви пројекти који нису наведени у Листи I),

5) амонијум-нитрата или супстанци које у себи садрже амонијум-нитрат (сви пројекти који нису наведени у Листи I),

6) амонијака (сви пројекти који нису наведени у Листи I),

7) осталих хемикалија, петрохемијских и хемијских производа (сви пројекти који нису наведени у Листи I),

8) земног гаса капацитета од 50 m³ до 50.000 m3,

9) угља или лигнита капацитета од 20.000 t до 100.000 t,

10) нафте или нафтних деривата и осталих фосилних горива капацитета од 5.000 m³ до 50.000 m3,

11) друга складишта фосилних горива која нису наведена капацитета од 20.000 t до 100.000 t;

6. Производња и прерада метала:

1) постројења за производњу сировог гвожђа или челика (примарно или секундарно топљење) укључујући континуални поступак ливења (сви пројекти који нису наведени у Листи I),

2) постројења за прераду у црној металургији:

(1) вруће ваљаонице (сви пројекти који нису наведени у Листи I),

(2) ковачнице са једним или више чекића или маљева (сви пројекти који нису наведени у Листи I),

(3) за наношење површинских заштитних металних слојева у растопљеном стању (сви пројекти који нису наведени у Листи I);

3) ливнице црне металургије (сви пројекти који нису наведени у Листи I),

4) постројења за топљење укључујући и израду легура од обојених метала, као и израду корисних нуспроизвода (рафинација, ливење, итд) (сви пројекти који нису наведени у Листи I),

5) постројења за површинску обраду метала и пластичних материјала коришћењем електролитичких или хемијских поступака (сви пројекти који нису наведени у Листи I),

6) постројења за производњу или склапање моторних возила и производњу мотора за моторна возила (аутомобили, аутобуси, теретна возила, пољопривредна, грађевинска и рударска механизација као и друга возила на моторни погон) (сви пројекти),

7) постројења за производњу батерија и акумулатора (сви пројекти који нису наведени у Листи I),

8) бродоградилишта (производња и/или поправка бродских трупова или мотора или делова брода) за бродове дужине 20 m и више,

9) постројења за производњу и поправку ваздухоплова (сви пројекти сем радова на редовном одржавању ваздухоплова),

10) производња шинских возила и опреме за железницу (сви пројекти),

11) постројења за експлозивно деформисање метала (сви пројекти),

12) постројења за припрему, обогаћивање, печење и синтеровање металних руда, као и искоришћавање јаловине (сви пројекти);

7. Индустријска прерада минерала:

1) постројења за производњу цементног клинкера, цемента и креча у ротационим или другим пећима (сви пројекти који нису наведени у Листи I),

2) постројења за производњу стакла и стаклених влакана, укључујући производњу стакла које се добија прерадом старог стакла капацитета до 20 t на дан,

3) постројења за топљење минералних материја, укључујући и производњу минералних влакана капацитета до 20 t на дан,

4) постројења за производњу керамичких производа печењем (плочице, санитарна галантерија, кућни прибор од керамике и порцелана и сл), као и производња грађевинског материјала печењем (цреп, цигла и слично) капацитета од 40 t до 75 t на дан,

5) постројења за производњу асфалтних мешавина укључујући мобилана постројења капацитета преко 50tна сат;

8. Хемијска индустрија:

1) обрада полупроизвода и производња хемикалија (сви пројекти који нису наведени у Листи I),

2) самостална постројења за производњу, прераду, формирање и паковање базних органских и неорганских хемикалија, неорганских ђубрива на бази фосфора, азота и калијума (проста и сложена неорганска ђубрива) средстава за заштиту биља, као и биоцидних, фармацеутских и козметичких производа, пластичних маса, експлозива, боја и лакова, детерџената и средстава за одржавање хигијене и чишћење и др (сви пројекти који нису наведени у Листи I),

3) постројење за производњу минералних уља и мазива (дестилацијом, рафинацијом или на други начин) (сви пројекти);

9. Прехрамбена индустрија:

1) постројења за производњу, третман, прераду или обраду производа из:

(1) сировина животињског порекла, укључујући масти (осим млека) капацитета од 10 t до 75 t на дан,

(2) сировина биљног порекла, укључујући уља капацитета од 30 t до 300 t на дан;

2) постројења за прераду, паковање и конзервирање меса, поврћа и воћа капацитета преко 10 t на дан,

3) постројења за производњу хране за животиње осим мешаона сточне хране за сопствене потребе капацитета преко 5 t на дан,

4) постројења за обраду, третман и прераду млека капацитета од 5.000 литара до 200.000 литара на дан,

5) постројења за захватање и прераду подземних вода, пуњење и паковање (сви пројекти),

6) постројења за производњу пива (варење пива и припрема пића врењем слада) капацитета преко 3.000.000 литара годишње,

7) постројења за производњу слада и квасца капацитета преко 200 t годишње,

8) постројења за производњу слаткиша или сирупа капацитета преко 5.000 t годишње,

9) постројења за производњу:

(1) алкохолних пића преко 10.000 литара дневно,

(2) безалкохолних пића преко 20.000 литара дневно,

(3) сирћета преко 10.000 литара дневно;

10) постројења за клање животиња капацитета од 3 t до 50 t на дан,

11) постројења за прераду рибе капацитета преко 1 t дневно,

12) постројења за производњу рибљег брашна или рибљег уља (сви пројекти),

13) постројења за производњу и прераду скроба капацитета преко 100 t дневно,

14) постројења за производњу или рафинирање шећера коришћењем шећерне репе или сировог шећера (сви пројекти),

15) млинови и сушаре капацитета преко 200 t дневно,

16) хладњаче (без погона за прераду сировине) капацитета преко 10 t расхладног флуида у систему,

17) производња меласе (сви пројекти);

10. Индустрија текстила, коже, дрвета и папира:

1) постројења за производњу папира и картона (сви пројекти који нису наведени у Листи I),

2) постројења за производњу производа од целулозе или панела од дрвета (лесонит (ХДФ плоче), медијапан (МДФ плоче), ламинат (ХЛФ плоче) универ плоче, плоче од уздужно полагане иверице (ОСБ плоче), плоче иверице и друге плоче од влакнастих материјала) (сви пројекти који нису наведени у Листи I),

3) постројења за прераду, обраду и оплемењивање дрвета (сви пројекти),

4) постројења за предтретман влакана, тканина и папира (прање, бељење, мерцеризација, штампање, хемијски третман и сл) или бојење влакана или тканина капацитета до 10 t на дан,

5) постројења за штављење и обраду крзна и коже капацитета до 12 t на дан;

11. Гумарска индустрија:

1) постројења за производњу и прераду гуме, каучука и производа на бази еластомера (сви пројекти),

2) постројења за вулканизирање природног или синтетичког каучука уз коришћење сумпора или сумпорних једињења (сви пројекти);

12. Инфраструктурни пројекти:

1) пројекти развоја подручја намењених за изградњу индустријских објеката (укључујући изградњу или обнову индустријских зона, индустријских паркова и сл) (сви пројекти),

2) пројекти урбаног развоја:

(1) трговачки, пословни и продајни центри укупне корисне површине веће од 60.000 m²,

(2) стадиони са пратећим објектима капацитета преко 25.000 посетилаца,

(3) надземни или подземни паркинг капацитета 1.000 места или више;

3) изградња железничке пруге укључујући припадајуће објекте, уређаја интермодалних објеката за прекрцај, као и интермодалних терминала (сви пројекти који нису наведени у Листи I),

4) успињаче и жичаре, осим скијашких жичара (сви пројекти),

5) аеродроми (сви пројекти који нису наведени у Листи I),

6) путеви укључујући припадајуће објекте, осим пратећих садржаја пута (сви пројекти који нису наведени у Листи I),

7) унутрашњи пловни путеви, као и луке и пристаништа укључујући рибарске луке и луке, односно пристаништа намењене за укрцавање и искрцавање путника или робе (сви пројекти који нису наведени у Листи I),

8) канали, насипи и објекти за одбрану од поплава и ерозије (сви пројекти),

9) бране и други објекти намењени задржавању или акумулацији воде (сви пројекти који нису наведени у Листи I),

10) објекти за јавно водоснабдевање - изворишта водоснабдевања са водозахватима, транспорт воде за пиће, постројења за прераду воде (сви пројекти),

11) хидротехнички радови и објекти за пребацивање вода између речних сливова сем преноса воде за пиће цевоводима (сви пројекти који нису наведени у Листи I),

12) трафо-станице и расклопна постројења напона 110 kV или више,

13) објекти електронских комуникација, односно мрежа, система или средстава који су међународног или магистралног значаја или који се граде на територији две или више јединица локалне самоуправе,

14) трамвајске линије, надземне и подземне железнице, метрои, висеће или сличне линије посебне врсте које се искључиво или углавном користе за превоз путника (сви пројекти);

13. Туризам и рекреација:

1) скијашке стазе, скијашки лифтови и жичаре са пратећим објектима која се простире на више од 1 ha,

2) марине са пратећим објектима чије подручје затворене водене површине прелази 1.000 m**²** или поседује најмање 100 везова,

3) туристичка насеља и хотелски комплекси или хотели са пратећим објектимa капацитета 500 кревета или више,

4) наменски паркови (забавни, спортски, рекреативни, терени за голф, аквапаркови и др) укључујући акваријуме, зоо вртове и сафари паркове, са пратећим објектима (сви пројекти),

5) стални кампови и аутокампови (сви пројекти);

14. Остали пројекти:

1) аутомобилске стазе за трке или испитивање моторних возила са пратећим објектима површине 10 ha и више,

2) постројења за управљање отпадом:

(1) складишта и/или депоније отпада који није опасан укључујући пројекте затварања депоније и санације (сви пројекти који нису наведени у Листи 1),

(2) третман отпада који није опасан укључујући и мобилна постројења (сви пројекти који нису наведени у Листи I),

(3) депоније комуналног отпада укључујући пројекте затварања депоније и санације капацитета до 10 t на дан или укупног капацитета до 25.000 t,

(4) аутоклави у државним здравственим установама за стерилизацију сопственог инфективног медицинског отпада;

3) постројења за пречишћавање отпадних вода:

(1) комуналне отпадне воде (сви пројекти који нису наведени у Листи I),

(2) технолошке или индустријске отпадне воде (сви пројекти);

4) постројења за одлагање муља који не садржи опасне материје (сви пројекти),

5) постројења и уређаји за тестирање:

(1) мотора са унутрашњим сагоревањем са топлотном енергијом већом од 10 МW,

(2) гасних турбина или млазних мотора са топлотном енергијом већом од 100 МW;

6) постројења за производњу вештачких минералних влакана (сви пројекти),

7) постројења за производњу бетона - бетоњерке, укључујући и мобилна постројења капацитета преко 30 t на сат,

8) постројења за рециклажу, регенерацију или уништавање експлозивних материја (сви пројекти),

9) постројења за одлагање, прераду или уништавање животињских лешева или отпадака животињског порекла (кафилерије) капацитета од 1 t до 10 t на дан,

10) постројења за прераду дувана капацитета преко 10.000 t годишње,

11) постројења за производњу био гаса (сви пројекти),

12) гробља и крематоријуми за насеља од 40.000 становника и више,

13) објекти за снабдевање моторних возила горивом (бензинске пумпе) складишног капацитета:

(1) преко 100 m³ у насељима,

(2) преко 500 m³ у ненасељеним подручјима;

15. Посебне категорије пројеката:

1) свака измена или проширење пројекта са Листе I који је претходно одобрен, спроведен или се изводи, које може имати значајан негативан утицај на животну средину (измене или проширења која нису наведена у Листи I),

2) свака измена или проширење пројекта са Листе II који je претходноодобрен, спроведен или се изводи, које може имати значајан негативан утицај на животну средину (сви пројекти),

3) извођење више објеката, постројења, радова или активности које се планирају и/или изводе истовремено или у фазама, а заједно чине јединствену економску и/или техничко-технолошку целину, ако као целина представљају неки од пројеката наведених у овој листи,

4) пројекти са кумулативним дејством - пројекти који заједно са другим спроведеним, одобреним или планираном пројектима, радовима или активностима могу да имају значајан утицај на животну средину имајући у виду нарочито њихову величину, особине или место извођења (сви пројекти),

5) пројекти који сами или заједно са другим пројектом, радовима или активностима могу да имају значајан утицај на очување и целовитост подручја еколошке мреже и за које постоји обавеза спровођења oцене прихватљивости за еколошку мрежу у складу са прописима којима се уређује заштита природе (сви пројекти).